《读明忠烈朱先生霞淑遗册》
清代·魏一鳌

拂拭瑶篇光气寒，淋漓纸上见忠肝。风鸣泉畔魂哀啸，雨洒霜林血染丹。

落日无戈回晚照，中流有柱挽颓澜。我今心事凭谁说，泣拜先生仰面难。

作者简介：明末清初直隶新安人，字莲陆。明崇祯间举人。孙奇逢弟子。曾为山西忻州知州，在任访隐逸，折节下士。去官之日，匹马二僮以外无长物。再补泗州，不就。与奇逢患难相共三十年。去官后常至奇逢处，为之订正年谱。有《雪亭梦语》等。